Na temelju članaka 26. i 27. Zakona o radu („Narodne novine“, broj 93/14, 127/17, 98/19, 151/22, 64/23) te članka 29. Statuta Osnovne škole Savski Gaj Školski odbor Osnovne škole Savski Gaj nakon prethodnog savjetovanja s *Sindikalnim povjerenikom s pravima i obvezama Radničkog vijeća*, na 4. sjednici održanoj 18. rujna 2025. donio je:

***PRAVILNIK O DOPUNAMA PRAVILNIKA O RADU***

***OSNOVNE ŠKOLE SAVSKI GAJ***

***Članak 1.***

U Pravilniku o radu od 20. svibnja 2024. (KLASA:011-03/24-02/01 URBROJ:251-164-01-24-01) u naslovu II., iza članka 11. Pravilnika, dodaje se novi članak – ***Članak 11. A*** koji glasi:

***Operativni djelatnik za sigurnost i civilnu zaštitu***:

(1) Operativnog djelatnika za sigurnost i civilnu zaštitu Škola zapošljava sukladno izrađenoj Procjeni postojećeg stanja i analize rizika te Planu sigurnosti školske ustanove, a opseg poslova određen je posebnim pravilnikom kojeg donosi nadležni ministar.

(2) Uvjet za operativnog djelatnika za sigurnosti i civilnu zaštitu su opći uvjeti za zasnivanje radnog odnosa prema općem propisu o radu te posebni uvjeti propisani Zakonom o odgoju i obrazovanju u osnovnoj i srednjoj školi i drugim propisima, završena srednja škola u trajanju od četiri godine ili više (4.2. Hrvatskog kvalifikacijskog okvira)**,** zdravstvena sposobnost**,** završen Program obrazovanja za stjecanje djelomične kvalifikacije operativni djelatnik(ica) za sigurnost i civilnu zaštitu u odgojno-obrazovnim ustanovama  (u daljnjem tekstu: Program obrazovanje).

(3) Iznimno od odredbe stavka 2. ovog članka, poslove operativnog djelatnika(ice) za sigurnost i civilnu zaštitu  može obavljati i osoba koja nema završen Program obrazovanja, ali ga je dužna završiti u roku od 6 mjeseci od dana zasnivanja radnog odnosa na tom radnom mjestu, u suprotnom mu prestaje radni odnos istekom posljednjeg dana roka za završetak Programa obrazovanja.

**Članak 2.**

Ovaj Pravilnik o dopunama Pravilnika o radu stupa na snagu osmog (8.) dana od dana objave na oglasnoj ploči Škole.

 Predsjednica Školskog odbora Ana Jukica, dipl. uč.

KLASA:011-03/25-02/01

URBROJ:251-164-01-25-02

Zagreb, 18. rujna 2025.

Ovaj Pravilnik o dopunama Pravilnika o radu objavljen je na oglasnoj ploči Škole 22. kolovoza 2025. godine te je stupio na snagu 30. rujna 2025.

 Ravnatelj Matija Bajić, prof.